ร้านนี้อยุ่ที่เทอมินอล 21 ชั้น5 ใกล้ๆ ร้าน Tohkai ค่ะ
วันนั้นหิวมากเลยสั่งอาหารเยอะไปหน่อย ฮ่าๆๆ กินกันสองคนเบาๆ เริ่มด้วยกุ้งคั่วพริกขี้หนูสวน ใช้กุ้งสับแต่รักษาความสดได้ดี มีกระเทียมสับที่ซอยพอหยาบๆ รสชาติหอมมัน เมื่อทานกับกุ้งถือว่ารสชาติเข้ากันดี ยิ่งมีพริกขี้หนูตัดเลี่ยนด้วยแล้ว ทำให้กินกับข้าวสวยร้อนๆ อร่อยฟิน แต่เมนูผัดเมื่อทานไปเรื่อยๆ ควรหาเมนูน้ำๆ มาตัดรสกัน อย่างแกงส้มที่ให้รสหวานซ่อนเปรี้ยวแม้ความเผ็ดของน้ำแกงอาจยังไม่จี๊ดถึงใจ แต่โดยรวมถือว่าดี ทั้งไข่ชะอมไม่อมน้ำมัน กอรปกับกุ้งที่สดด้วย รสชาติทั้งสองเมนูนี้จึงเข้ากั๊นเข้ากัน มาถึงจานสุดท้ายไม่แนะนำเห็นจะเป็นไปไม่ได้ สำหรับขาจรหน้าใหม่หรือขาประจำหน้าเก่า แนะนำให้สั่งข้าวไข่ข้นของร้านนี้ เพราะเมื่อไรที่อยากกินข้าวไข่ข้น บ้านหญิง จะเป็นหนึ่งในตัวเลือกลำดับต้นๆ เลยแหละ เพราะไข่ข้นที่ทำออกมาไม่มีกลิ่นคาวเลย เนื้อเนียนนุ่ม ไม่แข็ง ไม่เละจนเกินไป มีกลิ่นหอมเข้มข้น สุดท้ายทั้งหมดทั้งมวลนี้โดยภาพรวมแล้วรสชาติอาหารถือว่าผ่านถ้าให้คะแนนทั้งหมดเต็ม 5 ดาวแล้ว 3.5 ดาวคือมาตรฐานที่ดีของบ้านหญิง จะขอผักสัก 0.5 คะแนนในเรื่องของราคาอาหารที่ค่อนข้างสูงหากเทียบกับปริมาณและประเภทของอาหาร ทั้งยังมีค่าบริการ (service charge )ที่ถูกเพิ่มเข้ามา โดยไม่มีความรู้สึกว่าได้รับการบริการจากพนักงานได้ดีเท่าที่ควร หากใครกำลังมองหาร้านอาหารสไตล์โฮมเมด มาบ้านหญิง จะช่วยตอบโจทย์ให้คุณค่ะ